喺森林邊緣一間就快冧嘅木屋仔
住喺裡面嘅兩公婆頭痕緊
老婆啱啱生咗第十三個細路
本來生活已經掹掹緊
而家多咗件都唔知點養
老豆去森林散吓步
度度今次點搞好
就喺森林入面遊咗幾個鐘嘅時候
佢見到兩個黑麻麻既影子
第一個似佢信嘅神
而第二個就魔鬼咁款
兩個影都話可以幫輕吓老豆
條件係要收佢啱啱出世嘅細路做契仔
但係老豆就話唔制
佢唔想將自己個仔交畀
呢兩個草菅人命嘅神靈
佢繼續走入森林深處
就喺森林最幽秘嘅地方
老豆遇到第三個影子
骷髏骨頭嘅面孔
正喺度凝望遠方
忽然露出詭異嘅笑容
佢就係傳說中嘅死神喇
同老豆講佢都要收契仔
死神答應老豆
仔仔成年之後會返嚟
帶比佢快樂同富足
老豆覺得喺生死面前人人平等
就答應咗死神
幾年之後，仔仔大個咗
成為一個胸懷大志嘅年輕人
死神契爸都依照約定嚟搵佢
佢瘦骨嶙峋嘅手揸住一個樽仔
話樽仔入面嘅藥水
係人類疾病嘅終極解藥
死神將呢個解藥送畀契仔
同佢講揸住呢個終極解藥
你會成為一個成功嘅醫生
但係死神有個條件⋯⋯
如果契仔喺醫病人嘅時候
死神喺病床上面浮下浮下
佢只要畀病人聞吓解藥
病人就會即刻好返晒
但係如果死神坐咗喺床尾
就代表佢要咗呢個病人
而契仔只可以就手旁觀
憑住呢樽藥水同神奇嘅直覺
契仔好快就成為
遠近聞名嘅神醫
佢成功脫貧
成為咗人生贏家
有一日，國王病咗
召喚神醫去醫好佢
神醫嗱嗱聲粉墨登場
準備施展佢嘅神醫之手
點知一入到去寢宮嘅時候
就見到死神喺床尾托住個腮⋯⋯佢頹咗
神醫想醫好國王
攞返個頭彩
就算要呃契爸
都在所不惜
佢一嘢調轉張床
死神就變咗對住床頭
咁樣佢就可以醫好國王喇
死神好嬲
佢警告自以為是嘅契仔
如果佢再搞搞震呃契爸
就要賠返條命畀佢
死神同神醫繼續拍檔
過咗無耐
國王又派信差嚟搵神醫
今次輪到公主病咗
國王不惜工本
都要醫返好公主
聽到個錢字
神醫擒擒青衝入去公主嘅閨房
但係一見到沈睡中嘅公主
佢立刻墮入愛河
佢畀公主嘅仙氣迷住
而見唔到死神一路纏著公主隻腳
神醫好快就醫好咗公主
但就喺公主打算多謝佢嘅時候⋯⋯
死神已經帶走咗墮入愛河嘅契仔
霎時間
皇宮唔見咗
神醫發現自己身處喺
一望無際嘅黑洞入面
身邊一排排嘅蠟燭
代表住人類嘅壽命
為咗教訓契仔傻更更
以為自己可以打敗死亡
死神削短佢嘅蠟燭
到剩返個燈芯
見到自己嘅燭光越來越微弱
神醫感受到喺醫病人嘅時候
病人恐懼死亡嘅眼光
佢跪喺地下搏命哀求死神
將自己嘅燭光換去一個新嘅蠟燭
契爸諗咗一陣⋯⋯
但係神醫今次真係玩大咗
佢鬆開瘦骨嶙峋嘅手
契仔嘅蠟燭跌咗落地下
死神木無表情咁企喺度
望住地下就快熄滅嘅燭光⋯⋯
直到神醫化為一縷青煙